Sauls sønn

Sauls sønn (ungarsk: Saul fia) er et ungarsk krigs-drama fra 2015 regissert av László Nemes.

Filmen vant en Oscar for beste fremmedspråklige film under den 88. Oscar-utdelingen.Ford, Rebecca (14. januar 2016): «Oscar Nominations: The Complete List». The Hollywood Reporter.Szalai, Georg (28. februar 2016): «Oscars: Hungary Wins Its First Foreign-Language Honor Since Fall of Communism». The Hollywood Reporter. Den ble også kåret til beste fremmedspråklige film under den 73. Golden Globe-utdelingen og den 70. BAFTA-utdelingen og vant både Grand Prix (juryens store pris) og filmkritikerprisen under filmfestivalen i Cannes. I Norge ble den tildelt Amandaprisen i klassen beste utenlandske kinofilm. 

 Handling 
I oktober 1944 jobber Saul Ausländer for en Sonderkommando, som en ungarsk fange i Auschwitz. Hans jobb er å finne verdisaker i de dødes klær, dra lik fra gasskamre og skrubbe dødskamrene før neste gruppe skal gasses. Han arbeider stoisk, tilsynelatende nummen av de daglige opplevelsene i lieren. Blant de døde etter gassing er en gutt som fremdeles er så vidt i live, og Saul er vitne til at en nazist-lege kveler gutten. Saul insisterer på å bære liket selv til en lege Miklós, en ungarske fange som er tvunget til å være assistent for Josef Mengele. Han ber Miklós om ikke å kutte opp gutten, så han kan gi gutten en skikkelig jødisk begravelse. 

Miklós takker nei, men sier at han kan få fem minutter alene med gutten i kveld, før en kremasjon. Saul ser også etter en rabbiner for å utføre begravelsen. Han går til rabbiner Frankel i krematoriet, som avviser hans bekymring og foreslår at Saul utfører begravelsen selv. Saul hører Sonderkommando Abraham snakke om et opprør mot SS-vaktene. De ønsker å først fotografere leirens grusomheter, og smugle fotografiene ut av leiren for å få oppmerksomhet og hjelp. Saul får beskjed om å gå til kvinne-leiren, hvor han skal hente en smuglet pakke med krutt fra en fange ved navn Ella. På vei tilbake møter Saul en gruppe nyankomne jøder, som blir ført ut i skogen for henrettelse. Blant dem er en franskmann ved navn Braun som overbeviser Saul om at han er rabbiner. Saul sniker Braun inn i leiren, hvor han innser at han har mistet pakken under hendelsen i skogen. 

 Referanser 

 Eksterne lenker 


Kategori:Filmer fra 2015
Kategori:Ungarske filmer
Kategori:Dramafilmer
Kategori:Krigsfilmer
Kategori:Filmer om andre verdenskrig
Kategori:Filmer satt til 1940-årene
Kategori:Oscar-vinnere (fremmedspråklige film)‎
Kategori:Robertprisen for årets ikke-engelskspråklige film
Kategori:Guldbaggen for beste utenlandske film
Kategori:Ungarskspråklige filmer